钦定古今图书集成/方舆汇编/职方典/第1532卷 > 石阡府城池考 通志
## 钦定古今图书集成/方舆汇编/职方典/第1532卷 > 石阡府城池考 通志

本府

石阡府城池　明嘉靖元年，知府何邦宪创建土城。四十年，知府萧立甃以石，周围六百六丈，高一丈八尺，广一丈五尺。城门四：东曰“对旭” ，西曰“澄清” ，南曰“迎恩” ，北曰“拱极。” 城楼四座，水关四洞。四十三年，知府王管议增串楼，年久倾圮。

皇清顺治十八年，推官陈龙岩重修圮城八十丈，有

馀

外县

龙泉县城池　明万历三十二年，巡抚郭子章、知县凌秋鹏建石城。周围三百六十一丈七尺，广一丈八尺。城门四：东曰义阳，西曰绥阳，南曰明阳，北曰“大保。” 城楼四座，水关二洞。